cyanic-selkie/wikianc huggingface dataset:
(719) Albert
De (719) Albert ass en Asteroid vum Amortyp, enger Grupp vun Asteroiden, deenen hir Bunnen d'Äerdbunn kräize kënnen.
Den Albert gouf schonn den 3. Oktober 1911 vum Johann Palisa um Universitéitsobservatoire Wien entdeckt. Den Asteroid gouf zu Éiere vum Baron Albert Freiherr von Rothschild, engem Sponsor vum Observatoire, genannt.
Den Asteroid goung allerdéngs nees verluer a konnt eréischt am Joer 2000 vum Spacewatch- Wëssenschaftlerteam vun der Universitéit vun Arizona erëmfonnt ginn. Seng Gréisst gëtt op zwéi bis véier Kilometer geschat.
Den Albert kënnt ongeféier all 30 Joer an d'Geigend vun der Äerd a kann dobäi bis op 30 Millioune Kilometer erukommen.
Les tricheurs
Les tricheurs ass e franséisch-italieenesche Film vum Marcel Carné aus dem Joer 1958.
Ëm wat geet et am Film?
De Film erzielt d'Liewe vun e puer Jonker zu Paräis um Enn vun den 1950er Joren.
Henri Koch (Politiker)
Den Henri Koch, gebuer den 31. Mee 1910 zu Mamer a gestuerwen de 15. Abrëll 1987 zu Esch-Uelzecht, war e lëtzebuergesche Politiker (CSV) an Direkter vum Escher Jongelycée.
Nom Zweete Weltkrich war hien ee vun de Matgrënner vun der Amicale vun de politeschen Deportéierten.
Vun 1945 bis 1975 war hien Direkter vum Escher Jongelycée.
Den Henri Koch war Member vum Escher Gemengerot vun 1964 bis zu sengem Doud. De 6. Mäerz 1980 ass hien an d'Chamber "nogerëtscht", an d'Plaz vum Jean Spautz, dee Minister gouf, a blouf bis 1984 Deputéierten.
Den Henri Koch war Member vun der Section historique vum Institut grand-ducal. Hie war ee vun den Auteure vum Geschichtsbuch “Altertum und Mittelalter”, dem éischte Band vum “Handbuch der Geschichte für die Unterstufe der höheren Schulen” (1946), dat vun der 2. Oplo un “Lehrbuch der Geschichte” geheescht huet (1947-1965).
A senger Sëtzung vum 21. August 1998 huet den Escher Gemengerot enger Strooss am Quartier Sommet dem Henri Koch säin Numm ginn: rue Henri Koch (L-4354).
La Petite-Fosse
La Petite-Fosse ass eng franséisch Gemeng an de Vogesen an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Jean-Pierre Hansen
De Jean-Pierre Hansen, gebuer den 10. Mee 1942 an der Stad Lëtzebuerg, ass e lëtzebuergesche Physiker.
Säi Brudder war de Jacques Hansen.
Châteauroux Classic de l'Indre 2005
Déi '''2. Editioun vu Châteauroux Classic de l'Indre''' gouf den 21. August 2005 gefuer a se stoung um Kalenner vum UCI Europe Tour 2005 an der Kategorie 1.1.
CR110
Den CR110 ass e Chemin repris an de Kantonen Esch-Uelzecht a Capellen a geet vun Esch-Uelzecht bis op d'Kräizung mam CR105 hanner Käerch.
Saint-Alban (Ain)
Saint-Alban ass eng franséisch Gemeng am Departement Ain an der Regioun Auvergne-Rhône-Alpes.
The Lodger: A Story of the London Fog
The Lodger: A Story of the London Fog ass e brittesche Stommfilm vum Filmregisseur Alfred Hitchcock aus dem Joer 1927 no engem Roman vun der Marie Belloc Lowndes.
Ëm wat geet et am Film?
Zu London gi vun engem Onbekannte blond Fraen ermuert. E jonke mysteriéise Mann lount en Zëmmer bei der Famill Bounting. Hiert Meedchen Daisy verléift sech an de Locataire. De jonke Mann gëtt awer duerch säi Behuelen no an no verdächtegt de gesichte Mäerder ze sinn...
CR110
Den CR110 ass ronn 29,5 km laang.
Eisebunner
En Eisebunner oder eng Eisebunnesch ass eng Persoun déi op der Eisebunn schafft. Hautdesdaags ass am grousse Ganzen all Persoun gemengt déi op der Eisebunn schafft. Fréier waren awer éischter nëmmen déi Leit gemengt déi direkt mam Eisebunnsmaterial- an installatiounen ze dinn haten souwéi déi Beamten déi en direkte Kontakt mam Reesenden haten, d. h. d'Personal op den Zich an an de Garen, souwéi d'Handwierker an d'Aarbechter op de Strecken an an den Atelieren.
All Eisebunnsverwaltung huet eng eegen Nomenklatur fir hiert Personal ze bezeechnen.
De respektive Statut sou wéi d'Bezeechnunge fir Lëtzebuerger Eisebunner sinn am Statut du Personnel des Chemins de Fer Luxembourgeois festgehalen.
OSS 117 prend des vacances
OSS 117 prend des vacances  ass e franséisch-italieenesch-brasilianesche Spionagefilm vum franséische Filmregisseur Pierre Kalfon aus dem Joer 1970 no dem Roman "Vacances pour OSS117" vum Josette Bruce.
Ëm wat geet et am Film?
Den Hubert Bonisseur de La Bath, Agent OSS 117 an Aktioun a Brasilien.
André Prost
Den André Prost, gebuer den 2. Mee 1926 a gestuerwen den 13. Dezember 1982, war e lëtzebuergesche Jurist a Politiker (DP).
Bei de Chamberwale vum 1. Februar 1959 gouf de Victor Prost als Deputéierten op der Lëscht vun der demokratescher Partei am Walbezierk Osten an d'Chamber gewielt. Hien ass bis zum Enn vu sengem Mandat 1964 an der Chamber bliwwen.
No deem hie jorelaang Affekot war, gouf hien Notaire fir d'éischt zu Rammerech an duerno zu Bouneweg.
1969 gouf den André Prost President vum Automobile Club du Grand-Duché de Luxembourg.
De Victor Prost war säi Papp.
Cantalupo in Sabina
Cantalupo in Sabina ass eng italieenesch Uertschaft a Gemeng an der Provënz Rieti, Regioun Latium.
Romolo Guerrieri
De Romolo Guerrieri, gebuer als Romolo Girolami de 5. Dezember 1931 zu Roum, ass en Italieenesche Filmregisseur an Dréibuchauteur.
Hien ass de Monni vum Filmregisseur Enzo G. Castellari a vum Schauspiller Ennio Girolami an de Brudder vum Filmregisseur Marino Girolami.
Lewis Boss
De Lewis Boss, gebuer de 26. Oktober 1846 zu Providence, Rhode Island, a gestuerwen de 5. Oktober 1912 zu Albany am Bundesstaat New York, war en US-amerikaneschen Astronom. Säi Jong, de Benjamin Boss, war och Astronom.
1876 gouf de Lewis Direkter vum Dudley Observatoire zu Schenectady, New York. Am Joer 1882 huet hien eng Expeditioun an de Chile ënnerholl, fir e Venustransit z'observéieren.
Hien ass bekannt duerch seng Katalogiséierung vu Positiounen an Eegebeweegunge vu Stären. 1910 publizéiert hien de Preliminary General Catalogue of 6188 Stars for the Epoch 1900, eng Kompilatioun vu Stären-Eegebeweegungen. Dee Katalog gouf no sengem Doud weidergefouert.
Geostationär Transferbunn
Eng geostationär Transferbunn (oder Geotransferorbit; Ofk. GTO vum engl. Geostationary Transfer Orbit) ass eng Äerdëmlafbunn, op där Satellitte ausgesat ginn, fir dono definitiv op enger geostationärer Ëmlafbunn (GEO) positionéiert ze ginn. Virun deem Bunnmanöver gëtt eng genee Bunnbestëmmung gemaach.
Lewis Boss
Seng bedeitendst Leeschtung war d'Berechnung vum Konvergenzpunkt vum Stärekoup Hyaden.
Geostationär Transferbunn
De GTO huet d'Form vun enger laanggestreckter Ellips; ee vun hire Brennpunkten ass den Äerdmëttelpunkt. De wäitste Punkt vun der Äerd – den Apogeum – läit meeschtens an der Géigend vum geostationären Orbit a 35 786 km Héicht iwwer dem Equator. D'Bunnvitess ass do awer nach ze kleng fir déi gewënscht Kreesbunn an d'Inklinatioun ass meeschtens ze grouss.
Lewis Boss
De Boss gouf 1905 mat der Goldmedail vun der Royal Astronomical Society ausgezeechent.
Geostationär Transferbunn
Normalerweis setzt eng Rakéit de Satellit um (oder an der Géigend vum) äerdnooste Punkt, dem Perigeum, vun der Ellipsebunn aus. D'Ëmlafzäit op engem typesche GTO (250 × 36.000 km) mécht zirka 10,5 Stonnen aus, sou datt d'Héicht vun der geostationärer Ëmlafbunn vir d'éischt no ronn 5 Stonne passéiert gëtt.
Besonnesch Methode fir verschiddenen Drorakéiten
En ettlech Drorakéiten fléie fir d'éischt eng niddreg Parkbunn un a starte vun do meeschtens an en Hohmann-Transfer, deem säin ellipteschen Deel déi geostationär Transferbunn ass.
Verschidden Drorakéiten, wéi d'Ariane, bréngen d'Satellitten awer direkt op déi geostationär Transferbunn, wouzou vun enger equatornoer Standplaz aus, wéi Kourou, och eng \Delta v vu knapps 9,8 km/s néideg ass.
Dreifwierker fir de Wiesssel an d'geostationär Ëmlafbunn
Satellitten, déi de Wiessel mat engem Feststoffdreifwierk als Apogeumsmotor maachen, bleiwen dacks mat deem verbonnen. D'Zündung ka schonn no engem hallwen Äerdëmlaf geschéien, oder och no en ettlech Äerdëmleef am GTO, fir z. B. de Satellit technesch z'iwwerpréiwen.
Casaprota
Casaprota ass eng italieenesch Uertschaft a Gemeng an der Provënz Rieti, Regioun Latium.
Geostationär Transferbunn
Dreifwierker fir de Wiesssel an d'geostationär Ëmlafbunn
E Flëssegdreifstoff-Apogeumsmotor kann ee méi dacks zünde fir de Perigeum schrëttweis unzehiewen. Dat huet dee Virdeel, datt d'Strukturmass vum Dreifwierk zugonschte vun der Notzlaascht reduzéiert ka ginn. Eng Opdeelung vun der Undriffsleeschtung op d'Uewerstuf an d'Apogeumsdreifwierk wier technesch méiglech, gëtt awer net gemaach.
Ionendreifwierker, deenen hir Undriffsleeschtung vu Solarmodule geliwwert gëtt, eegene sech fir déi ëmmer nees néideg Bunnkorrekture wärend der Liewensdauer vum Satellit. Fir dëst Dreifwierk och fir d'Unhiewung vum Perigeum asetzen ze kënnen, benotzt een och do e bi-ellipteschen Transfer iwwer ee mat cheemeschem Undriff erreechte GTO+.
Christopher Froome
De Christopher ("Chris") Froome, gebuer den 20. Mee 1985 zu Nairobi, ass e brittesch-kenianesche Vëlossportler.
De Froome ass zënter 2007 professionelle Vëlossportler, an huet bei der Ekipp Konica Minolta ugefaangen. Ufanks ass hie fir Kenia gefuer, zënter 2008 huet hien eng brittesch Lizenz. Zënter der Saison 2011 wunnt hien zu Monaco. Hie fiert fir d'Ekipp Sky.
Zu senge gréisste Succèsen ziele véier Victoiren am Generalklassement vum Tour de France, 2013, 2015, 2016 an 2017 (Stand: Juli 2017).
Lisa Loring
D'Lisa Loring, gebuer als Lisa Ann DeCinces de 16. Februar 1958 op Kwajalein (Atoll op den haitege Marshallinselen) a gestuerwen den 28. Januar 2023 zu Burbank a Kalifornien, war eng US-amerikanesch Schauspillerin.
Als Kannerschauspillerin gouf si uganks vun den 1960er Joren an der Serie The Addams Family bekannt, an där si mat sechs Joer d'Duechter Wednesday Addams gespillt huet.
René Dentzer
De René Dentzer, gebuer de 4. September 1925, ass e fréiere lëtzebuergesche Foussballspiller.
Hien huet de 6. Mee an den 19. September 1948 fir déi lëtzebuergesch Foussballnationalekipp gespillt.
Hot Hot Hot
Hot Hot Hot ass e Spillfilm vun der lëtzebuergescher Regisseurin Beryl Koltz. E koum den 21. Oktober 2011 an d'Kinoen.
Pioneer P-3
D'Pioneer P-3 war déi zweet vun enger geplangter Serie vu véier Moundsonde vun der US-amerikanescher Weltraumorganisatioun NASA am Kader vum Pioneer-Programm. Si hätt sollen an en héijen Orbit ëm den Äerdmoundaschwenken a Fotoe vun der Uewerfläch maachen, a weider Experimenter duerchféieren. Nëmme 45 Sekonne nom Start hat sech d'Notzlaaschtverkleedung geléist, wat zu enger onstabiler Fluchbunn vun der Rakéit a schliisslech zum totale Verloscht gefouert hat. Well d'Missioun, wéi och déi dräi aner Missiounen, e Feelschlag war, krut si aus Grënn vum Secret keng Nummer, mä nëmmen e Buschtaf.
Hot Hot Hot
Ëm wat geet et am Film?
De Ferdinand, e scheien, introvertéierte Mann an déi véierzeg, schafft zanter Jore bei Fish Land, engem groussen Aquarium, deen Deel vun engem Fräizäitpark ass. Enges Daags gëtt hien an de Sauna- an Hammam-Deel vum Park versat, wou e stënterlech mat Plakegkeet, Sënnlechkeet a soss Lackelechkeete vum Liewe konfrontéiert gëtt...
Spectateuren
2011 waren 2.839 Leit de Film zu Lëtzebuerg an de Kino kucken.
James Gammon
Hie war an iwwer 140 Kinos- an Televisiounsfilmer ze gesinn. Hien huet a bekannte Filmer wéi A Man Called Horse (1969) vum Elliot Silverstein, The Milagro Beanfield War (1988) vum Robert Redford, Natural Born Killers (1994) vum Oliver Stone a Cold Mountain (2003) vum Anthony Minghella matgespillt.
Pioneer P-3
Opbau
D'Pioneer P-3 hat eng kugelfërmeg Gestalt mat engem Duerchmiesser vun 1 Meter. Nom Ausfuere vun de Solarpanéilen hätt si eng Spanwäit vun 2,7 Meter gehat. An der Sond waren en ettlech Moossinstrumenter, dorënner e Mikrometeorittendetekter, e Geiger-Müller-Zielrouer, e Proportiounalzieler, e Sonnendetekter an eng Ionisatiounskummer. Fir d'thermesch Reguléierung vun der Pioneer P-3 sollten 52 kleng Propellerschaute bäidroen. Déi hätte sech bei ze niddreger Temperatur vun der Sond opgemaach fir duerch d'Sonneliicht d'Temperatur vun der Sond z'erheijen. Bei ze héijer Temperatur hätte se sech nees zougemaach.
Missioun
Geplangt war, datt d'Sond nom Erreeche vum Mound duerch d'Bremsrakéite gestoppt sollt ginn, fir dann an e Moundorbit anzetrieden. D'Missioun war en totale Feelschlag.
Dwight-D.-Eisenhower-Monument
D' ass e Gedenksteen zu Hamm an der Stad Lëtzebuerg, deen un den Dwight D. Eisenhower, e Fënnefstäre-Generol an der US-amerikanescher Arméi a spéidere 34. US-President erënnert.
Geschicht
Den Eisenhower war wärend dem Zweete Weltkrich den ieweschte Kommandant vun den alliéierten Truppen an Europa a domat signifikativ un der d'Befreiung vu Lëtzebuerg vun der Naziokkupatioun bedeelegt.
Bei Geleeënheet vum Centenaire vun der Gebuert vum Eisenhower gouf - als Erënnerung un de Generol - de 26. August 1990 d'Strooss déi vun der N2 aus bei den amerikanesche Kierfecht féiert, no him genannt (Allée Dwight-D.-Eisenhower) an et gouf och e Monument zu sengen Éieren opgeriicht.
D'Monument besteet aus engem Block Sandsteen op deem fënnef Stären an dësen Text aggravéiert ass:
Hot Hot Hot
Soss
De Film krut 2012 de Lëtzebuerger Filmpräis fir de beschte Fiktiounsfilm.
E koum dat selwecht Joer op DVD eraus.
Tillandsia religiosa
D'Tillandsia religiosa ass eng Bléieplanzenaart aus der Gattung Tillandsia an der Famill vun de Bromeliaceae.
Se gouf 2014 vun enger Grupp vu mexikanesche Biologe beschriwwen. D'Planz ass am mexikanesche Bundesstaat Morelos endeemesch, an hiert Verbreedungsgebitt läit haaptsächlech an de Gemengen Tlayacapan, Totolapan an Tepoztlán , déi an der Géigend vun der Sierra de Tepotzotlán sinn. Se wiisst a Fielsgebidder an a Bëscher.
D'Planz ass 0,8–1,5 m héich, mat ville schuppege Blieder. D'Infloreszenz ass opgeriicht, mat kuerze Picken, d'Blumme si vu gréng bis rosa. D'Tillandsia religiosa blitt tëscht Dezember a Mäerz.
D'Aart ass relativ rezent an der Wëssenschaft bekannt ginn, si ass awer de Lokale scho längst bekannt. Wéinst hirem schéinen Ausgesi gëtt d'Tillandsia religiosa fir d'Dekoratioun vu Krëppercher a vu Kierchen an der Zäit vum Advent a vu Chrëschtdag benotzt,.
Casperia
Casperia ass eng italieenesch Uertschaft a Gemeng an der Provënz Rieti, Regioun Latium.
Canton de Rodez-1
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Lesseux
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Canton de Talant
De Canton de Talant ass eng franséisch administrativ Andeelung am Arrondissement Dijon, am Departement Côte-d'Or an der Bourgogne-Franche-Comté.
La regina delle Amazzoni
La regina delle Amazzoni ass en italieenesche Film vum Vittorio Sala aus dem Joer 1960.
Ëm wat geet et am Film?
De Glaucus an de Pirro landen ongewollt op der Insel vun den Amazonen. Si versichen d'Insel erëm lieweg ze verloossen…
Replonges
Replonges ass eng franséisch Gemeng am Departement Ain an der Regioun Auvergne-Rhône-Alpes.
Cittaducale
Cittaducale ass eng italieenesch Uertschaft a Gemeng an der Provënz Rieti, Regioun Latium.
Zep
De Philippe Chappuis, besser bekannt ënner sengem Pseudonym Zep, gebuer de 15. Dezember 1967 zu Onex an der Schwäiz, ass e Schwäizer Auteur a Moler vum Comic Titeuf.
Liewen
Hien ass de Jong vun engem Polizist an enger Néiesch. Well hien e grousse Fan vun der Rockband Led Zeppelin ass, huet hien e Comicmagasinn, dat e mat 12 Joer gemoolt hat, Zep genannt. Dat gouf dann och spéiderhi säi Pseudonym.
No sengem Studium am Beräich vun der dekorativer Konscht zu Genf, mat Spezialisatioun op Comics, huet den Zep beim belsche Magasinn Spirou ugefaange mat schaffen, an do seng éischt Serie Victor tëscht 1987 an 1991 publizéiert. ,
Titeuf
Säi bekanntste Personnage ass den Titeuf.
Saint-Félix (Lot)
Saint-Félix ass eng franséisch Uertschaft a Gemeng am Departement Lot, an der Regioun Occitanie.
D'Uertschaft läit um Jakobswee, an zwar de Wee dee vu Le Puy-en-Velay fortgeet, an dee Via Podiensis heescht.
Christopher Plummer
De Christopher Plummer, gebuer als Arthur Christopher Orme Plummer den 13. Dezember 1929 zu Toronto (Ontario) a gestuerwen de 5. Februar 2021 zu Weston war e kanadesche Schauspiller.
Am Joer 1958 krut de Christopher Plummer vum Sidney Lumet am Film Stage Struck seng éischt Roll am Kino. Opgefall ass hie beim grousse Public mat der Roll vum Baron von Trapp am Filmmusical The Sound of Music (1965) vum Robert Wise. Weider bekannt Filmer mat him sinn The Fall of the Roman Empire (1964) vum Anthony Mann, Battle of Britain (1969) vum Guy Hamilton, The Man Who Would Be King (1975) vum John Huston an Twelve Monkeys (1995) vum Terry Gilliam.
Fir d'Roll vum homosexuellen Hal am Film Beginners krut hien am Alter vun 82 Joer den Oscar als beschte Schauspiller an enger Nieweroll.
Dem Plummer seng Duechter Amanda Plummer ass och Schauspillerin.
Ursus (Film 1961)
Ursus ass en italieenesch-spuenesche Film vum Carlo Campogalliani aus dem Joer 1961.
Ëm wat geet et am Film?
Den Ursus kënnt aus dem Krich heem a säin Duerf a gesäit do datt seng Frëndin Attea vu Friemen entféiert gouf. Hie versicht d'Attea erëmzefannen…
Écoivres
Écoivres ass eng franséisch Gemeng am Departement Pas-de-Calais an der Regioun Hauts-de-France.
Noirefontaine (Belsch)
Noirefontaine ass eng Uertschaft a Sektioun an der belscher Gemeng Bouillon an der Provënz Lëtzebuerg.
Bis zu de Gemengefusioune vun 1977 war Noirefontaine eng eegeestänneg Gemeng, zu där nach d'Uertschaften an Häff Brienne, Folie, Mangroule a Moulin Hideux gehéiert hunn.
Poupehan
Poupehan ass eng Uertschaft a Sektioun an der belscher Gemeng Bouillon an der Provënz Lëtzebuerg.
Bis zu de Gemengefusioune vun 1977 war Poupehan eng eegeestänneg Gemeng, zu där nach d'Uertschaften an Häff Chaire-à-Prêcher, Falloises, Merleux-Han a Sneviot gehéiert hunn.
Jean-Baptiste Schilling
De Jean-Baptiste Schilling, gebuer den 28. Januar 1899 zu Téiteng a gestuerwen de 25. Mäerz 1983, war e lëtzebuergeschen Eisebunner, Gewerkschaftler a Politiker (LSAP).
1924 ass hie Member vun der LSAP ginn a bei de Chamberwale vum 1. Februar 1959 huet hien am Walbezierk Zentrum fir d'LSAP kandidéiert. No der Demissioun vum Antoine Wehenkel gouf hien den 3. Abrëll 1962 als Deputéierten an der Chamber vereedegt. Bei de Chamberwale vum 7. Juni 1964 gouf hien erëmgewielt an hien huet säi Mandat bis zum Enn vun der Legislaturperiod 1968 erfëllt.
Hie war 20 Joer Member respektiv Vize-President vun der Chambre des employés privés.
Hie war vun 1952 bis 1969 Member vum Gemengerot vun der Stad Lëtzebuerg. 1974 huet hien do de Robert Krieps ersat, wéi dee Regierungsmember gouf an ass bis 1980 Member vum Gemengerot bliwwen, wéi hien net méi kandidéiert huet.
SNR G1.9+0.3
SNR G1.9+0.3 ass dee jéngste bekannte Supernovarescht an der Mëllechstrooss. De Rescht gouf duerch Kombinéiere vun Donnéeën aus dem Chandra Röntgenteleskop vun der NASA an dem Very Large Array Radioteleskop entdeckt. Et geet een dovun aus, datt virun 140 Joren d'Stralung vun der Stärenexplosioun eis Äerd erreecht hat. Duerch d'Distanz vu 25.000 Liichtjoer war d'Explosioun allerdéngs viru ronn 25.000 Joer. Virun dëser Entdeckung war Cassiopeia A mat engem Alter vun zirka 330 Joer dee jéngste bekannte Supernovarescht.
Entdeckung
SNR G1.9+0.3 läit ronn 25.000 Liichtjoer vun der Äerd ewech a gouf 1985 fir d'éischt als staark Radioquell an eiser Galaxis vun Astronome mam VLA entdeckt. Am Joer 2007 goufe mam Chandra Röntgenteleskop Biller vum Supernovarescht gemaach a mat deene vun 1985 verglach. De Gréisstenënnerscheed hat et den Astronome méiglech gemaach, den Zäitpunkt vun der Supernovaexplosioun (zirka 1868, relativ zu der Äerdzäit) ze ermëttelen. Observatioune mam VLA am Joer 2008 hu gewisen, datt sech SNR G1.9+0.3 mat enger Vitess vu ronn 56 Millioune Kilometer pro Stonn (gutt 5 Prozent vun der Liichtvitess) ausdeent.
Am Ament vun der Explosioun konnt d'Supernova net visuell gesi ginn, well si sech no beim Zentrum vun eiser Galaxis befënnt, a vun Interstellarem Stëbs verdonkelt gëtt. Fir duerch dëse Stëbs duerchzekucken, ass Astronomen eréischt zanter der Radioastronomie an der Röntgenastronomie méiglech.
Publikatioun
D'Entdeckung gouf de 14. Mee 2008 vun der NASA op enger Pressekonferenz publizéiert.
Néierewou
Néierewou: En Heckespill ass en Zeenespill a Balladeform vum Alain Atten aus dem Joer 1992.
D'Stéck gouf am Kulturzenter an der Fiels virgestallt; d'Opféierung vum Buergsonndeg 1992 gouf vun RTL opgeholl an de 14. Mäerz um aacht Auer owes nom Hei Elei Aktuell gewisen.
Op der Bün hat d'Stéck den Ënnertitel Eng Weis vun Doud an Däiwel, d'Enn vun engem Nascht! Dat "Nascht" ass Meesebuerg bei der Fiels. Am virviregte Joerhonnert haten d'Awunner dee Fleck verlooss, déi eng fir an Amerika hiert Gléck ze sichen, déi aner einfach sou.
A fatzegen Zeenen an dobäi an dem Atten sengem Stakkato; an enger ongemiddelter Sprooch kritt den Nolauschterer a kuerzen zwou Dose Balladen e "Weltënnergank am Gebeessglas" mat. Am Stéck ginn nëmmen Hausnimm genannt. D'Sprooch ass déi "vu fréier". Well de Schreiwer der Meenung ass, "Iwwer Bësch a Gewan däärf op lëtzebuergesch geschwë kee méi schreiwen, dee wëllt verstan gin", huet en dem Lieser "E Buch bei d'Buch" spendéiert. Op 40 Säiten erkläert den Auteur wat eng Freischt an eng "Mongolfjer" ass, wat den Ausdrock "am siwwente Fuurz" an "all siwwe Määrzliichter" bedeit.
Haut erënnert nach d'Schlass, d'Kierch an de Kierfecht u Meesebuerg, dat néierewou am Stéck ernimmt gëtt.
The Man from Planet X
The Man from Planet X ass en US-amerikanesche Science-Fictionfilm vum Edgar G. Ulmer aus dem Joer 1951.
Côte picarde 1999
Déi '''14. Côte picarde''' gouf den 20. Abrëll 1999 gefuer.
Et war déi siwent Kompetitioun vun der Coupe de France 1999.
Se gouf vum Fransous Pascal Chanteur gewonnen.
Auguste Mullendorff
Den Auguste Mullendorff, gebuer de 24. Juni 1832, gestuerwen den 21. Juni 1910, war e Geeschtlechen, Enseignant an Naturwëssenschaftler.
La Grande-Fosse
La Grande-Fosse ass eng franséisch Gemeng an de Vogesen an der Regioun Grand Est.
Gallodoro
Gallodoro ass eng italieenesch Uertschaft a Gemeng an der Provënz Messina an der Regioun Sizilien. D'Awunner schaffen haaptsächlech an der Landwirtschaft.
La Grande-Fosse
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Auguste Mullendorff
Vun 1907 bis 1909 war hie President vum Institut grand-ducal, Section des sciences naturelles, physiques et mathématiques.
Gallodoro
Bis 1952 war Gallodoro zesumme mat Letojanni eng Gemeng.
Nopeschgemengen
Forza d'Agrò, Letojanni, Mongiuffi Melia.
Jean-Frédéric d'Autel
De Jean-Frédéric d'Autel, Barong vu Vogelsang an Elter, spéider Grof vun Elter, gebuer de 7. September 1645 zu Lëtzebuerg a gestuerwen den 1. August 1716 war e Lëtzebuerger Offizéier am Déngscht vun der Spuenescher Kroun.
Nodeem den d'Autel eng Zäit militäresche Beroder vum Provënzialrot vu Lëtzebuerg war, ass hie bei d'Arméi gaangen, wou e seng Carrière als Colonel vun engem héichdäitsche Regiment am Déngscht vu Spuenien ugefaangen huet. Kuerz drop gouf e Generolleitnant vum Pfalzgrof sengen Truppen, duerno Artilleriesgenerol vum Keeser Leopold I. an duerno Feldmarschall.
Hie war bal bei all de Krichereien aus der zweeter Hallschent vum 17. Joerhonnert mat derbäi, ë. a. bei der Schluecht vu Seneffe, a bei deene vu Fleurus, Steenkerke an Neerwinden.
Fir seng grouss Verdéngschter krut e 1685 vum spuenesche Kinnek Karel II. de Grofentitel woumat anengems d'Baronnie vun Elter eng Grofschaft gouf. Nom Fridde vu Ryswick gouf hie Gouverneur a Generolkapitän vun de Stied a vum Herzogtum Lëtzebuerg a vun der Grofschaft Chiny. Hien hat och d'Geriichtsbarkeet iwwer d'Noblesse vun deenen Territoiren an de Philppe V. vu Spuenien huet en zum Ritter vum Gëllene Vlies geschloen. Well de Keeser Joseph I. an engem Ierfschaftssträit mat de Spuenier war huet deen déi Auszeechnung net unerkannt.
Châteauroux Classic de l'Indre 2004
Déi '''1. Editioun vu Châteauroux Classic de l'Indre''' gouf den 22. August 2004 gefuer.
René Hoffmann (1926)
De René Hoffmann, gebuer de 25. Juni 1926 a gestuerwen de 16. Januar 2020 zu Veianen, war e lëtzebuergesche Politiker.
Bulbophyllum tseanum
D'Bulbophyllum tseanum ass eng Bléieplanzenaart aus der Gattung Bulbophyllum an der Famill vun den Orchideeën (Orchidaceae). Se gouf 1999 vum chineesesche Biolog Zhan Huo Tsi als eng Planz aus der Bulbophyllum-Gattung beschriwwen, soss gouf se als Cirrhopetalum tseanum beschriwwen.
René Hoffmann (1926)
Hie war an der Kommunalpolitik vun der deemoleger Gemeng Iermsdref aktiv, wou hie Conseiller (1954 bis 1963 an 1982 bis 1999), Schäffen (1964 bis 1975) a vun 1976 bis 1981 Buergermeeschter war.
Saint-Jean-Mirabel
Saint-Jean-Mirabel ass eng franséisch Uertschaft a Gemeng am Departement Lot, an der Regioun Occitanie.
Bulbophyllum tseanum
De Rhizom ass 3 mm am Duerchmiesser. D'Pseudobulbe sinn eefërmeg, ronn 1–2 cm laang an 0,6–0,8 cm am Duerchmiesser. D'Infloreszenz huet 4–5 Blummen; d'Blumme si giel mat engem orangë Labellum, d'Bléieblieder mat donkelroute Ränner a mat donkelviolettroute Flecken.
Saint-Jean-Mirabel
D'Uertschaft läit um Jakobswee, an zwar de Wee dee vu Le Puy-en-Velay fortgeet, an dee Via Podiensis heescht.
Eps
Eps ass eng franséisch Gemeng am Departement Pas-de-Calais an der Regioun Hauts-de-France.
Alphonse Willems
Den Alphonse Willems, gebuer de 14. Juni 1896 zu Méischtref, gestuerwen de 14. Dezember 1976 zu Lëtzebuerg, war e lëtzebuergesche Cheemiker a Chimiesprofesser.
Vun 1945 bis 1957 war hie Sekretär, a vun 1957 bis 1963 President vun der wëssenschaftlecher Sektioun vun dem Institut grand-ducal.
Afeselfie
D'Afeselfië sinn eng Serie vu fotografesche Selbstportraiten (Selfie) déi 2011 vun engem weibleche Schwaarze Makak gemaach goufen, deen dem Déierefotograf David Slater säi Fotosapparat stibitzt hat.
Wéi dës Biller op Wikimedia Commons, der Online-Mediathéik vun der Wikimedia Foundation ënner fräier Lizenz publizéiert goufen, huet dat eng Poleemik provozéiert, bei där et drëm goung, ob op deene Biller Auteursrechter wieren, a wa jo, wien déi hätt. De Fotograf David Slater huet d'Auteursrechter fir sech reklaméiert, well et säi Fotosapparat war, mat deem den Af sech geknipst hat. Hien huet uginn, datt him duerch déi Verëffentlechung en Akommesausfall op de Biller entstane wier. Dëst gouf awer vu verschiddenen Organisatiounen a Spezialiste vum Auteursrecht a Fro gestallt, mam Argument, datt d'Auteursrecht deem zoustéing, deen d'Bild gemaach hätt, an et sech an deem heite Fall ëm en Déier handele géif, dat keng juristesch Persoun ass, an deemno och keng Rechter drop kéint hunn. D'Bild wier deemno am Domaine public. ,
Am Dezember 2014 huet de United States Copyright Office festgehalen, datt Wierker, déi net vu Mënsche geschaf sinn, net dem Auteursrecht ënnerleie géifen. Den 22. September 2015 huet d'Déiereschutzorganisatioun PETA eng Plainte an den USA viru Geriicht gemaach, fir datt den Af sollt d'Copyright kréien. Dës gouf awer de 6. Januar 2016 an éischter Instanz ofgewisen. An zweeter Instanz sinn am September 2017 PETA an de Slater sech eens ginn, datt de Slater ee Véierels vu Revenu, déi hien um Bild kréich, enger Déiereschutzorganisatioun zoukomme loosse géif, déi sech ëm déi Afen an Indonesie këmmert.
(84) Klio
Den Objet gouf de 25. August 1865 vum däitschen Astronom Karl Theodor Robert Luther entdeckt.
Den Himmelskierper gouf no der Mus Klio, genannt.
Garlicks
Garlicks war eng lëtzebuergesch Jazzband, déi 1997 vum Batteur Al Lenners, dem Bassist John Schlammes an dem Pianist Georges Urwald gegrënnt gouf. 1998 war aus dem Trio mat dem Gittarist Claude Pauly an dem Tenorsaxofonist Jitz Jeitz e Quintett ginn, deen ee Joer méi spéit mat der Actrice a Sängerin Sascha Ley zum Sextett ausgebaut gouf. 2001 hunn d'Sascha Ley an de Claude Pauly d'Band verlooss, déi vun do un als klasseschen Jazzquartett weidergeschafft huet. 2005 verléisst de Jitz Jeitz d'Band, déi vun do un erëm an hirer ursprénglecher Triobesetzung gespillt huet.
CDen
Mutant Standards (2001) Mosaiamo (2003) Cold Rain (2005) Live at L'Inoui (2007)
Maurice Kohn
De Maurice Kohn, gebuer den 31. Januar 1881 zu Dikrech, gestuerwen den 22. Mäerz 1929, war e lëtzebuergesche Jurist a Politiker.
Vum 19. Juni 1917 bis den 28. September 1918 war hie Generaldirekter fir den Interieur an der Regierung Kauffman.
Hie war mat der Lucie Fischer (1890-1949) bestuet an hat zwee Kanner.
Georges Wagner (Politiker)
De Georges Wagner, gebuer de 14. Oktober 1900 zu Klierf, an do gestuerwen de 26. Dezember 1994, war e lëtzebuergesche Bäcker, Hotelier, Versécherungsagent a Politiker (CSV).
René Conrad
De René Conrad, gebuer de 25. Oktober 1925, ass e fréiere lëtzebuergesche Foussballspiller.
Georges Wagner (Politiker)
Hie gouf bei de Chamberwale vum 21. Oktober 1945 fir d'éischt als Deputéierten an d'Chamber gewielt, an duerno, bis déi vum 15. Dezember 1968 nach mat, ëmmer nees erëmgewielt. 1965 war hie President vum Benelux-Parlament.
René Conrad
Hien huet den 21. Mee an de 4. Juni 1950 fir déi lëtzebuergesch Foussballnationalekipp gespillt.
Georges Wagner (Politiker)
Éierungen
Als Erënnerung un den Georges Wagner ass um Dräilännereck bei Ouren eng Bréck no him benannt (Georges-Wagner-Brücke).
Paul Kremer
De Paul Kremer, gebuer den 8. Mee 1943 zu Dikrech, ass e pensionéierte lëtzebuergesche Philosophiesprofesser an Auteur.
De Paul Kremer, e neoplatonesche Philosoph, huet 1968 op der Sorbonne (Paräis) eng Thèse de 3e cycle an der Logik gemaach: Concept et existence chez Frege. Am Kader vum Stage pédagogique fir Professer am Secondaire ze ginn, huet hien 1970 e Memoire ënner dem Titel Wende der Zeit - anhand von Heidegger verdeedegt. 1974 gouf e Professer am Lycée Robert-Schuman an der Stad. Um Enn vu senger Carrière am Enseignement huet hien och als Assistant-professeur op der Universitéit Lëtzebuerg Coursë ginn.
Hien ass zanter ronn 30 Joer fräie Mataarbechter vun RTL Radio Lëtzebuerg, a mécht Konferenzen a Kommentaren am Soziokulturelle Radio.
De Paul Kremer ass President vun der Commission nationale d'éthique.
De Paul Kremer war Ceinture noire am Karate an Triathlet.
ESC Clermont Business School
D'ESC Clermont Business School ass eng European Business School mat Campussen zu Clermont-Ferrand. 2019 gouf d'ESC Clermont am Ranking vun der Financial Times ënner déi 95 bescht European Business Schools gewielt. D'ESC Clermont huet och e PhD-Programm an eng Rei vu Master-Programmer a spezifesche Managementsgebidder wéi Marketing, Finanzen oder Direction d'Entreprise. D'Programmer vun der ESC Clermont sinn op internationalem Niveau dräifach accreditéiert; vun der AMBA, der EPAS an der AACSB. Méi wéi 13.000 Anciene vun der Schoul sinn an der Politik an an der Business-Welt aktiv; dorënner de Jean-Pierre Caillard (PDG Groupe Centre-France La Montagne) an de Claude Wolff (Buergermeeschter vun Chamalières).
Craig Hill
De Craig Hill, gebuer als Craig Hill Fowler de 5. Mäerz 1926 zu Los Angeles, Kalifornien a gestuerwen den 21. Abrëll 2014 zu Barcelona, Spuenien, war en US-amerikanesche Schauspiller.
De Craig Hill huet an iwwer 90 TV- a Kinosfilmer matgespillt.
Vun 1990 bis zu sengem Doud war hie mat der Schauspillerin Teresa Gimpera bestuet.
Jean Koppes
No sengem Stage war de Jean Koppes eng kuerz Zäit Repetent am Kolléisch zu Dikrech, ass dann awer an der selwechter Funktioun den 30. Mäerz 1906 an den Atheneum versat ginn, wou hie bis zu senger Zwangspensionéierung duerch den däitsche Besatzer, den 1. November 1940, enseignéiert huet.
Vun 1923 bis 1945 war hie Sekretär, a vun 1945 bis 1956 President vun der wëssenschaftlecher Sektioun vum Institut grand-ducal.
Publikatiounen (Auswiel)
== Gielercher ==
Nanni Loy
Den Nanni Loy, gebuer als Giovanni Loy den 23. Oktober 1925 zu Cagliari a gestuerwen den 21. August 1995 zu Roum, war en italieenesche Filmregisseur, Schauspiller an Dréibuchauteur.
Gemaingoutte
Gemaingoutte ass eng franséisch Gemeng an de Vogesen an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Rochehaut
Bis zu de Gemengefusioune vun 1977 war Rochehaut dunn eng eegeestänneg Gemeng, zu där nach d'Uertschaften an Häff Falloises, Frahan, Fraichi, Hour, Laviot, Moulin du Bochet, Remifontaines a Wachipré gehéiert hunn.
Aix-sur-Cloie
Aix-sur-Cloie, lb: Esch-op-der-Huurt, ass eng Uertschaft an der Gemeng Éibeng (Sektioun Hueldang) an der Provënz Lëtzebuerg, am Arelerland.
Geographie
Et läit nordwestlech vun der Uertschaft Éibeng, an ëstlech vun Hueldang, dat an der Gaume läit.
Nërdlech vun der Uertschaft huet d'Baach Brühl hir Quell, si leeft Richtung Südosten an am Dräilännereck an d'Kuer.
Geschicht
An der Franséischer Revolutioun an dem Directoire war et en Deel vum Departement Forêts, dono vum neigegrënnte Groussherzogtum Lëtzebuerg, bis wéi no der Belscher Revolutioun d'Provënz Lëtzebuerg gespléckt gouf an et op der belscher Säit vun der Grenz ze leie koum.
Als Sektioun vun der Gemeng Halanzy koum et schlussendlech, am Zock vun der belscher Gemengereform vun 1977, an d'Gemeng Éibeng, mag där Halanzy fusionéiert hat.
AVL-CN1
D'Linn CN1 ass eng vun den Nuetslinnen déi ënner der Bezeechnung City Night Bus vun de Stater Bussen organiséiert ginn.
An den Nuechte vu freides op samschdes a vu samschdes op sonndes fiert d'Linn CN1 all 10-15 Minutte vum P+R Bouillon iwwer d'Gare, d'Stad, de Glacis bis a Clausen a weider op de Zens. Déi Linn mécht haaptsächlech d'Verbindung tëscht den eenzele Plaze wou gefeiert gëtt, dem Stadzentrum an zwéi Parkingen.
No Hallefnuecht huet d'Linn CN1 all hallef Stonn Uschloss un d'Linnen CN2, CN3, CN4, CN5, CN6, CN7 an CN8 déi vum Hamilius aus an déi verschidde Quartiere vun der Stad fueren.
Jean Richardot (1540-1609)
Hie war de Fils vum Guillaume Grusset a senger Fra Marguerite Richardot, huet awer den Numm vu sengem Monni François Richardot (1507-1574), Bëschof vun Arras, ugeholl a sech dono Pierre Richardot genannt.
Hie war de Papp vum Pierre Richardot, deen Abt vun der Abtei Iechternach war, a vum Jean Richardot, dee Bëschof vun Arras an dono Äerzbëschof vu Cambrai war.
Malvagna
Malvagna ass eng italieenesch Uertschaft a Gemeng an der Provënz Messina an der Regioun Sizilien.
D'Uertschaft ass am 17. Joerhonnert entstanen. Vun 1928 bis 1947 huet d'Gemeng Malvagna mat der Gemeng Mojo Alcantara zesummen d'Gemeng Lanza forméiert.
Et gouf am Joer 1911 nach 2.166 Malvagnesi (wéi d'Awunner genannt ginn), sou huet hir Zuel zanterhier bestänneg ofgeholl, bis zu ronn 800 am Joer 2009.
Nopeschgemengen
Castiglione di Sicilia, Francavilla di Sicilia, Mojo Alcantara, Montalbano Elicona, Roccella Valdemone.
Korfball
D'Sportaart Korfball gouf vum Hollänner Nico Broekhuysen entwéckelt an am Joer 1902 veröffentlëcht. D'Spilliddi ass, datt Meedercher a Jongen zesummen an enger Mannschaft spillen. Punkte kënnen erziilt ginn, wann een de Ball vun uewen an e Kuerf schéisst. D'Wuert Korf kënnt aus dem Hollänneschen an heescht "Kuerf".
Reegelen a Besonnesches
Déi Reegele ginn dem Spill eng bestëmmt Dynamik a fuerderen eng stänneg Beweegung fir sech vum Géigner ze léisen. Dat verlaangt eng grouss Ball- a Beweegungstechnik souwéi Spillverständnes an der Ekipp. Korfball ass net nëmmen e Kompetitiounssport, et ass och eng exzellent Familljen-, Fräizäit- a Schoulsportaart.
WhatsApp
WhatsApp Messenger, besser bekannt einfach als WhatsApp, ass e gratis a plattformonofhängege VoIP-Service. E funktionéiert als mobil App, déi et de Benotzer erlaabt Text- a Sproochnoriichten ze schécken, ze telefonéieren a Videouriff ze maachen, a Biller, Dokumenter, de Standuert an anere Contenu ze deelen.
Équirre
Équirre ass eng franséisch Gemeng am Departement Pas-de-Calais an der Regioun Hauts-de-France.
WhatsApp
WhatsApp leeft generell iwwer dem Benotzer säin Handy, mee kann och iwwer e PC benotzt ginn. Dat ass méiglech soulaang dem Benotzer säin Handy mam Internet verbonnen ass.
Benotzer mussen eng Handysnummer hu fir WhatsApp kënnen ze benotzen.
WhatsApp gouf am Januar 2009 a Kalifornien lancéiert, an 2014 fir ongeféiert 19 Milliarden US-Dollar vu Facebook opkaaft. Mat iwwer 2 Milliarde Benotzer war WhatsApp am Februar 2020 eng vun de meeschtbenotzten Applikatiounen op der Welt.
Rue Bender
D'Rue Bender ass eng Strooss am Garer Quartier vun der Stad Lëtzebuerg. Se leeft vun der Wallisplaz a Richtung Nordoste bis bei d'Rue du Laboratoire.
Geschicht
Am Ufank vum 20. Joerhonnert ass d'Strooss just bis bei d'Rue du Fort Neipperg gaangen ; eng Bréck (Pont de la Concorde) déi d'Verbindung iwwer d'Eisebunn ewech bis op d'Bouneweger Säit gemaach huet, gouf eréischt méi spéit gebaut.
Am Kader vum Bau vun der Rocade de Bonnevoie sinn uganks vun den 1990er Jore Gebaier iwwer den Eisebunnsschinne gebaut ginn an d'Bréck gouf 1993 erëm ofgerappt.
Den Numm vun der Strooss geet zeréck op de Blasius Columban von Bender (1713-1798), dee vu 1785 bis 1795 Kommandant vun der Festung Lëtzebuerg war.
Murder! (Film 1930)
Murder! ass e brittesche Film vum Alfred Hitchcock aus dem Joer 1930 nom Buch Enter Sir John vun der Clemence Dane an der Helen Simpson.
Ëm wat geet et am Film?
D'Diane Bering gouf zum Doud verurteelt well si eng jonk Schauspillerin soll ermuert hunn. De Sir John Menier gleeft awer un hir Onschold a mécht eng eegen Enquête...
Soss
Et gëtt och eng däitsch Versioun vum Film mam Titel Mary och vum Alfred Hitchcock awer mat däitsche Schauspiller.
Toledaner Tafelen
Toledaner Tafelen ass eng vun arabesche Geléierte vum Maureräich am 11. Joerhonnert zesummgestallt astronomesch Datesammlung, déi deemools déi exakst Donnéeën iwwer d'Himmelskierperstellung zu verschiddenen Zäitpunkte festgehalen hat. Si waren domat vu grousser Bedeitung fir d'Héichséischëfffaart.
Den Almanach gouf deelweis och vum zu senger Zäit bekannten Astronom Al-Zarqali editéiert, dee bis zu der chrëschtlecher Eruewerung duerch den Alfons VI. de 25. Mee 1085 (kuckt och Reconquista) zu Toledo geschafft hat. Toledo hat am 11. Joerhonnert, an der Zäit vun der Maurenherrschaft, als Tolaitola a wärend dem Kalifat vu Córdoba als Haaptstad vum Taifaräich vun den Dhun-Nuniden, säin Héichpunkt.
Hans Leibelt
Den Hans August Hermann Leibelt, gebuer den 11. Mäerz 1885 zu Volkmarsdorf a gestuerwen den 3. Dezember 1974 zu München, war en däitsche Schauspiller.
Den Hans Leibelt huet an iwwer 200 Kinos- an TV-Filmer matgespillt.
Mandanici
Mandanici (op Sizilianesch Mannanici) ass eng italieenesch Uertschaft a Gemeng an der Provënz Messina an der Regioun Sizilien.
D'Uertschaft ass ëm eent vun den Normanne gegrënnt Klouschter entstanen. D'Awunner schaffen haut haaptsächlech an der Landwirtschaft.
D'Patréinesch ass d'Santa Domenica, vun där och d'Parkierch aus dem 11. Joerhonnert den Numm huet.
Nopeschgemengen
Fiumedinisi, Nizza di Sicilia, Pagliara, Roccalumera, Santa Lucia del Mela.
Lëscht vun den nationale Monumenter an der Gemeng Conter
An dëser Lëscht vun den nationale Monumenter an der Gemeng Conter sinn all national Monumenter opgezielt, déi an der lëtzebuergescher Gemeng Conter ze fanne sinn (Stand: ).
Conter
Legend: MN – Immeubles et objets classés monuments nationaux; PMN - Immeubles et objets proposés au classement comme monument national; IS – Immeubles et objets inscrits à l'inventaire supplémentaire
Alfred Bertrang
Biographie
Vun 1938-1958 war hie Gemengeconseiller zu Arel, vun 1946-1949 Arrondissements-Senateur vun der Provënz Lëtzebuerg a vun 1949-1950 Provënzial-Senateur vun där Provënz.
Den Alfred Bertrang war Member vum (belschen) Institut archéologique du Luxembourg, vun deem en 1922 Sekretär an 1935 President gouf. Ausserdeem war hie Conservateur am Musée archéologique d'Arlon.
Entente Izeg / Kanech
Virun der Saison 2015/16 huet de Comité vum FC Jeunesse Kanech beim FC Blo-Wäiss Izeg ugeklappt fir bei den Dammen eng Entente anzegoen, well se soss fir déi nei Saison Problemer kritt hätten, eng Ekipp op d'Been ze stellen. Den Izeger Comité huet dra gelaut, esou datt d'Izeger Dammen an der Saison 2015/16 als Entente Izeg/Kanech ugetruede sinn.
Et goufen zwou Dammenekippen, déi ënnert der Entente gelaf sinn: Dammen I an Dammen II.
Allerdéngs ass déi 2.Ekipp an der Réckronn aus dem Championnat ausgescheet, bedéngt duerch eng 2. Forfait-Nidderlag.
Den Yves Block war am Ufank vun der Saison Trainer vun der 1.Dammenekipp ier hien am November vum Franck Bento ofgeléist gouf, dat nodeems den Alain Lahyr kuerz als Interim agespronge war; parallel dozou huet de Jean-Louis Mannon de Gennaro Todisco als Trainer vun der 2.Dammenekipp ersat, bis dës 2.Ekipp eeben aus deene bekannte Grënn keng Matcher méi gespillt huet.
Sämtlech Championnatsmatcher vun deenen 2 Ekippe sinn zu Izeg um Stade Albert-Kongs gespillt ginn, d'Heem-Matcher an der Coupe de Luxembourg goufen zu Kanech um Stade Rue de Lenningen gespillt.
De fréiere Partner vu Kanech, d'Union Réimech/Bous, war net méi an dëser Entente mat dobäi.
En Novum gouf et dann awer och nach bei den Izeger Dammen ze verzeechnen: An der Saison 2015/16 huet fir déi alleréischte Kéier eng Ekipp "Jeunes Filles" um Lëtzebuerger Dammechampionnat deelgeholl. Si huet an der 2.Klass gespillt, awer net als Entente leeft, mä eegestänneg als FC Blo-Wäiss Izeg. Hiren Trainer war de Steve Nunes.
Statistik:
‎
Véronique Genest
D'Véronique Genest, gebuer als Véronique Combouilhaud de 26. Juni 1956 zu Meaux, ass eng franséisch Schauspillerin.
Jean Richardot (1573-1614)
De Jean Richardot, gebuer c. 1573 zu Arras an der Bourgogne a gestuerwen am Februar 1614 zu Cambrai, war e kathoulesche Geeschtlechen an Diplomat.
Am Joer 1603 gouf hie Bëschof vun Arras an dono, am Joer 1609, Äerzbëschof vu Cambrai.
Hie war de Fils vum Diplomat a Staatsmann Jean Richardot an de Brudder vum Iechternacher Abt Pierre Richardot.
Croisette (Pas-de-Calais)
Croisette ass eng franséisch Gemeng am Departement Pas-de-Calais an der Regioun Hauts-de-France.
Kategorie:Uertschaften déi d'Croix de guerre 1939-1945 kruten]]
FC Dynamo Kiew
FC Dynamo Kiew (Ukrainesch Futbolnyj Klub Dynamo Kyjiv) - ass en ukrainesche Foussballclub vu Kiew.
Michel Ungeheuer
De Michel Martin Ungeheuer, gebuer de 16. Juni 1890 an der Stad Lëtzebuerg an do gestuerwen 9. Februar 1969, war e lëtzebuergesche Foussballspiller an Olympionik.
Hien huet Lëtzebuerg op den Olympesche Summerspiller 1920 zu Antwerpen vertrueden.
Tëscht dem 29. Oktober 1911 am 28. August 1920 huet de Michel Ungeheuer 3-mol fir déi lëtzebuergesch Foussballnationalekipp gespillt.
Mobil Applikatioun
Eng mobil Applikatioun oder eng mobil App, meescht einfach nëmmen App genannt, ass e Computerprogramm, deen entwéckelt gouf fir op engem mobillen Apparat ze funktionéieren, wéi zum Beispill op engem Handy, engem Tablet oder enger Smartwatch. Doran ënnerscheede sech mobil Applikatioune vun den aneren Applikatiounen, déi op engem Desktopcomputer oder engem Laptop funktionéieren, a vu Webapplikatiounen, déi iwwer de mobile Webbrowser lafen amplaz direkt iwwert de mobillen Apparat.
Mobil Applikatioune goufen ufanks entwéckelt fir de Benotzer bei produktiver Aarbecht ze ënnerstëtzen, zum Beispill bei Emailprogrammen, dem Kalenner, an de Kontaktdatebanken. Duerno hu si sech awer séier an aner Domainer ausgebreet, dorënner Spiller fir mobil Apparater, GPS, oder Applikatioune fir online anzekafen.
Déi meescht mobil Applikatioune brauchen eng Internetverbindung fir ze funktionéieren. Mobil Applikatioune gi generell iwwer een App Store erofgelueden.
Wäitverbreet mobil Applikatioune sinn zum Beispill WhatsApp oder d'App vu Facebook.
Déierefotografie
D'Déierefotografie ass dee Beräich vun der Naturfotografie, dee sech mat der Ofbildung vun Déieren ausernee setzt.
La Croix-aux-Mines
La Croix-aux-Mines ass eng franséisch Gemeng an de Vogesen an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Rui Costa
De Rui Alberto Faria Da Costa, gebuer de 5. Oktober 1986 zu Póvoa de Varzim, ass e professionelle portugisesche Vëlossportler. Hien huet seng Carrière als Profi 2007 an der Ekipp Benfica ugefaangen, a fiert zanter dem Abrëll 2011 fir d'Ekipp Movistar.
Petr Pravec
De Petr Pravec, gebuer de 17. September 1967 zu Třinec ass en tschecheschen Astronom. Hien huet sech duerch d'Entdeckung vun Duebelasteroide mat Hëllef vun der Photometrie profiléiert. Hien dirigéiert d'Beméiunge vun enger Grupp vun Observateuren (BinAst) bei der Sich no Méifach-Kierper bei Äerdnoen Asteroiden an Asteroide vun der Haaptceinture.
De Petr Pracec huet bis elo 289 Asteroiden, 112 eleng an 177 zesumme mat aneren Astronomen, fonnt. Den Asteroid (4790) Petrpravec ass no him genannt.
Raymond Scheuer
De Raymond Scheuer, gebuer den 31. August 1929, ass e fréiere lëtzebuergesche Foussballspiller.
Johnny Hallyday
De Johnny Hallyday, gebuer als Jean-Philippe Léo Smet de 15. Juni 1943 zu Paräis, a gestuerwen de 6. Dezember 2017, zu Marnes-la-Coquette (Hauts-de-Seine), war e franséische Rocksänger a Schauspiller.
Hien huet praktesch nëmmen op franséisch gesongen, a war mat deen, dee Rock-n-Roll-Musek (duerch Cover-Interpretatioune vun US-Hits) a Frankräich agefouert a populär gemaach huet. A senger iwwer 50järeger Carrière huet hie bis 2011 180 Tournéeë gemaach, mat 15 Millioune Spectateuren, a bis 2008 eng 85 Millioune Placke verkaaft. Säi gréissten Optrëtt hat hien 2000 virum Eiffeltuerm, wou fir e Gratis-Concert eng 600.000 Leit kucke komm waren.
Mongiuffi Melia
Mongiuffi Melia (op Sizilianesch Mungiuffi) ass eng italieenesch Uertschaft a Gemeng an der Provënz Messina an der Regioun Sizilien.
D'Awunner schaffen haaptsächlech an der Landwirtschaft, der Véizuucht an der Produktioun vu Seideraupen.
Et gouf am Joer 1901 nach 2.243 Melioti (wéi d'Awunner genannt ginn), sou huet hir Zuel zanterhier bestänneg ofgeholl, bis zu net emol 700 am Joer 2009.
Nopeschgemengen
Antillo, Castelmola, Forza d'Agrò, Gaggi, Gallodoro, Graniti, Letojanni, Limina, Roccafiorita.
Brad Harris
De Brad Harris, gebuer als Bradford Harris de 16. Juli 1933 zu St. Anthony am Idaho a gestuerwen de 7. November 2017, war en US-amerikanesche Bodybuilder a Schauspiller.
De Brad Harris ass no sengem Studium op der UCLA op Hollywood gaangen an huet do als Cascadeur geschafft. No klengen Optrëtter an US-amerikanesche Filmer ass hien an Europa komm. An Italien huet hien d'Haaptroll an e puer Sandalefilmer gespillt. Duerno huet hien d'Roll vum Captain Tom Rowland a siwe Filmer vun der Kommissar-X Serie iwwerholl. Hie war bis 2015 an iwwer 70 Kinos-an TV-Filmer ze gesinn.
Sensenruth
Sensenruth ass eng Uertschaft a Sektioun an der belscher Gemeng Bouillon an der Provënz Lëtzebuerg.